Държавен вестник, бр. 106, 2025 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  106
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение 
За придобиване на трета степен на професионална квалификация по професията 
„Екология и опазване на околната среда“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище към 
кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
 
Придобилите трета степен на професионална квалификация по професия „Екология и 
опазване на околната среда“ могат да изпълняват следните основни трудови дейности: 
установяване степента и вида на замърсяванията на компонентите на околната среда: 
атмосферен въздух, води и почви; анализиране на антропогенното въздействие върху околната 
среда и контрол на факторите, които я увреждат; екологичен мониторинг на околната среда – 
контрол върху състоянието на околната среда и източниците на замърсяване; екологичен 
контрол – контрол върху качеството на компонентите на околната среда и факторите, които я 
увреждат. Установяването на степента и вида на замърсяванията на атмосферния въздух, водите 
(повърхностни и подземни) и почвите е една от основните дейности на обучаващите се лица, 
свързана с професионалните им задължения да съдействат за опазване чистотата на природата, 
за предотвратяване и ограничаване замърсяването на околната среда и нейното съхранение.  
В своята професионална дейност те анализират въздействието на антропогенните 
вещества и процеси върху околната среда, резултат от стопанската дейност на човека.  
Екологичният мониторинг е друга ключова дейност на лицата, придобили трета степен 
на професионална квалификация по професия „Екология и опазване на околната среда“. Тя 
включва както проследяване състоянието и използване на компонентите на околната среда и 
източниците на нейното замърсяване и увреждане, така също и контрол, оценка и анализ на 
качеството. В зависимост от заеманата от лицето длъжност и съответните правомощия то може 
да взема управленско решение с цел подобряване състоянието на околната среда. Дейността по 
екологичния контрол включва: анализ и оценка на факторите, които замърсяват или увреждат 
околната среда, вземане на проби от компонентите на околната среда, анализи на взетите проби, 
изготвяне на анализ и изводи от получените резултати според екологичните норми и стандарти 
в националното законодателство.  
Важна част от дейността на специалиста е участието в прилагането и спазването на 
основните принципи при опазването на околната среда, залегнали в българското 
законодателство. 
Лицата, придобили трета степен на професионална квалификация по професия 
„Екология и опазване на околната среда“, поемат отговорност за: работата на малък екип, 
изпълняващ конкретни дейности по екологичен одит, мониторинг и контрол; изготвянето на